રાજ્ય સરકારે મગફળી ખરીદીમાં કોઇ કૌભાંડ ન થાય અને યોગ્ય પારદર્શી ખરીદી થાય તે માટે યોગ્ય પગલાં લીધાં છે. આ વખતે મગફળીની ખરીદીમાં એક મણે રૂ.૨૩નો વધારો કરવામાં આવ્યો છે અને મગફળીની ખરીદીમાં કોઈ ગેરરીતી ન સર્જાય તે માટે મગફળીની ખરીદીનું વિડીયો રેકોર્ડીંગ કરવામાં આવશે એવી જાહેરાત સરકારે કરી છે. તે ઉપરાંત સરકારના નાયબ ક્લેક્ટર કક્ષાના અધિકારી દ્વારા તેનું મોનિટરીંગ કરવાની પણ જાહેરાત કરવામાં આવી છે.